NELJANDA KOOSSEISU

ISTUNGI PROTOKOLL

Haapsalu,								11. veebruar 2005 nr 27

Istung algas kell 14.00, lõppes kell 14.09.
Juhatas volikogu esimees Andres Ammas.

Protokollis volikogu kantselei juhataja Elvi Puda.
Võttis osa 13 volikogu liiget (registreerimisleht lisatud).
Osalesid	linnavalitsuse liikmed linnapea Teet Kallasvee, aselinnapea Ingrid Danilov (registreerimisleht lisatud).

KUULATI volikogu esimeest Andres Ammast.
Haapsalu Linnavalitsuse ettepanekul on kokku kutsutud erakorraline volikogu istung, mis on vastavuses kohaliku omavalitsuse korralduse seadusega.

Häältega poolt 13 volikogu liiget
OTSUSTATI:
kinnitada Haapsalu Linnavolikogu erakorralise, 27. istungi päevakord:

Haapsalu Linnavolikogu 19.12.2003 määrusega nr 27 kehtestatud “Sotsiaaltoetuste määramise ja maksmise kord” muutmine

KUULATI aselinnapea Ingrid Danilovi ettekannet.
Haapsalu Linnavalitsus töötas välja 8. ja 9. jaanuari 2005. aastal tormi läbi kannatanute abistamiseks kriisiabi osutamise korra, millest lähtuvalt hüvitatakse kannatanutele kahjusid. Et vältida kannatanutele väljamakstud kahjusummade maksustamist, on vajalik kriisiabi osutamise kord siduda Haapsalu Linnavolikogu poolt 19.12.2003 kehtestatud sotsiaaltoetuste määramise ja maksmise korraga, kuid selleks on vajalik osaliselt muuta nimetatud korra punkti 25 “Erakorralised toetused”.

Linnavalitsus teeb ettepaneku eelnõu määrusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Komisjoni ettepanek toetada eelnõud esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas pani hääletamisele eelnõu esitatud kujul.

HÄÄLETATI: poolt 13 volikogu liiget, vastu ei hääletatud.

OTSUSTATI: võtta vastu Haapsalu Linnavolikogu määrus nr 59 “Haapsalu Linnavolikogu 19.12.2003 määrusega nr 27 kehtestatud “Sotsiaaltoetuste määramise ja maksmise kord” muutmine” (protokolli juures).

Informatsioon volikogu liikmetele:
Volikogu esimees Andres Ammas teatas, et volikogu istungi päev, 25. veebruar, on paljudes koolides ja asutustes vaba päev. Seoses sellega toimub järgmine korraline istung reedel, 4. märtsil kell 14.
Volikogu juhatuse koosolek toimub kolmapäeval, 23. veebruaril.

Andres Ammas
Volikogu esimees